
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 182 

31 Ιανουάριου 2013 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Εγκατάσταση στην Ελλάδα γραφείου ή Υποκατα¬ 
στήματος της εταιρείας «υηίΐίζθά Οοθβπ ΤΐΉπεροιΙ 

ϋιτΗίθά» που εδρεύει στα νησιά ΜΑΡΣΑΛ. 1 

Σύστασις Εκκλησιαστικού Ιδρύματος της Ιερός Μη- 
τροπόλεως Πέτρας και Χερρονήσου υπό την επω¬ 
νυμίαν «Κέντρον Ανοικτής Φροντίδες Ευπαθών 
Κοινωνικών Ομάδων Ιεράς Μητροπόλεως Πέτρας 
και Χερρονήσου» και έγκρισις Κανονισμού Λει¬ 


τουργίας αυτού». 2 

ΑΠΟΦΑΣΕΙ Σ 

Αριθμ. 3122.1/4630/24955 (1) 


Εγκατάσταση στην Ελλάδα γραφείου ή Υποκαταστήμα¬ 
τος της εταιρείας «υπίΐίζθά Οοθβη ΤΥαπεροιΙ ϋπιίίθά» 
που εδρεύει στα νησιά ΜΑΡΣΑΛ. 

ΟΙ ΥΠΟΥΡΓΟΙ 

ΑΝΑΠΤΥΞΗΣ, ΑΝΤΑΓΩΝΙΣΤΙΚΟΤΗΤΑΣ, 
ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 
ΝΑΥΤΙΛΙΑΣ ΚΑΙ ΑΙΓΑΙΟΥ 

Έχοντας υπόψη: 

1. Τις διατάξεις του Α.Ν 378/1968 (ΦΕΚ 82 Α71968), του 
άρθρου 25 του Ν. 27/1975 (ΦΕΚ 77 Α71975) και ιδίως την 
παράγραφο 1, όπως αντικαταστάθηκε με το άρθρο 4 του 
Ν. 2234/1994 (ΦΕΚ 142 Α' 31.8.1994) τροποποιήθηκε με το 
άρθρο 25 του Ν. 2515/1997 (ΦΕΚ 154 Α71997), την παρ. 11 
του άρθρου 11 του Ν. 2948/2001 (ΦΕΚ 242Α72001) και το 
άρθρο 4 του Ν. 3752/2009 (ΦΕΚ 40 Α74.3.2009). 

2. Τις διατάξεις του άρθρου 34 του Ν. 3427/2005 (ΦΕΚ 
312 Α72005). 

3. Την υπ’ αριθμ. 1246.3/4/94/1.12.1994 (ΦΕΚ 919 Β7 
14.12.1994) όπως συμπληρώθηκε με την υπ’ αριθμ. 3122.3/ 
18.5.2005 (ΦΕΚ 704/Β725.5.2005) και τις υπ’ αριθμ. 1246.3/ 
5/94/1.12.1994,1246.3/6/94/1.12.1994 (ΦΕΚ 919 Β714.12.1994) 
κοινές αποφάσεις των Υπουργών Εθνικής Οικονομίας, 
Οικονομικών και Εμπορικής Ναυτιλίας. 

4. Τις διατάξεις του «Κώδικα νομοθεσίας για την Κυ¬ 
βέρνηση και τα κυβερνητικά όργανα» που κυρώθηκε με 
το άρθρο πρώτο του Π.Δ. 63/2005 (ΦΕΚ 98 Α72005). 


5. Τις διατάξεις του Π.Δ. 85/2012 (ΦΕΚ 141 Α721.06.2012) 
«ΠεριΊδρυσης και μετονομασίας Υπουργείων, μεταφοράς 
και κατάργησης υπηρεσιών» και ειδικότερα το άρθρο 1 
και το άρθρο 5 όπως αντικαταστάθηκε από το άρθρο 1 
του Π.Δ. 94/2012 (ΦΕΚ 149 Α717.07.2012) «Περί τροποποί¬ 
ησης του Π.Δ. 85/2012 Ιδρυση και μετονομασία Υπουρ¬ 
γείων, μεταφορά και κατάργηση υπηρεσιών” (Α' 141)». 

6. Τις διατάξεις του Π.Δ. 86/2012 (ΦΕΚ 141 Α'/21.06.2012) 
“Περί Διορισμού Υπουργών, Αναπληρωτών Υπουργών και 
Υφυπουργών”. 

7. Την υπ’ αριθμ. 30377/Δ106722/05.7.2012 κοινή απόφα¬ 
ση του Πρωθυπουργού και του Υπουργού Ανάπτυξης, 
Ανταγωνιστικότητας, Υποδομών, Μεταφορών και Δικτύ¬ 
ων “περί ανάθεσης αρμοδιοτήτων στον Υφυπουργό Ανά¬ 
πτυξης, Ανταγωνιστικότητας, Υποδομών, Μεταφορών και 
Δικτύων Παναγιώτη ΜΗΤΑΡΑΚΗ” (ΦΕΚ 2094 Β'/06.07.2012). 

8. Την υπ’ αριθμ. 5111.01/45/2012/26.07.2012 κοινή απόφα¬ 
ση του Πρωθυπουργού και του Υπουργού Ναυτιλίας και 
Αιγαίου «Περί διορισμού Γενικού Γραμματέα του Υπουρ¬ 
γείου Ναυτιλίας και Αιγαίου» (ΦΕΚ 353/ΥΟΔΔ/ 26.07.2012). 

9. Το υπ’ αριθμ. 5388703/28.12.2012 παράβολο Δ.Ο.Υ. 
ΠΛΟΙΩΝ ΠΕΙΡΑΙΑ. 

10. Την από 31 Δεκεμβρίου 2012 αίτηση της εταιρείας 
υπίίίζθά Οοοεπ ΤίΒπεροιΙ ϋητπίθά, αποφασίζουμε: 

Αρθρο 1 

1. Εγκρίνουμε την εγκατάσταση στην Ελλάδα γραφεί¬ 
ου ή υποκαταστήματος της εταιρείας «ΙΙηίίίζοά Οοοβη 
Έαπεροιΐ ϋπιίίθά» που εδρεύει στα νησιά ΜΑΡΣΑΛ και 
την υπαγωγή της στις διατάξεις του άρθρου 25 του 
Ν. 27/1975 όπως αντικαταστάθηκε με το άρθρο 4 του 
Ν. 2234/1994 και τροποποιήθηκε με το άρθρο 4 του 
Ν. 3752/2009 με το σκοπό όπως εφόσον επιτρέπεται 
από το καταστατικό της, απασχολείται αποκλειστικά 
και μόνο με πράξεις που προβλέπονται στο άρθρο αυτό, 
δηλαδή με τη διαχείριση, εκμετάλλευση, ναύλωση, δια¬ 
κανονισμό αβαριών, μεσιτεία αγοραπωλησιών ή ναυπη¬ 
γήσεων ή ναυλώσεων πλοίων με Ελληνική ή ξένη σημαία 
πάνω από 500 κόρους ολικής χωρητικότητας, με εξαί¬ 
ρεση τα επιβατηγό ακτοπλοϊκά πλοία και τα εμπορικά 
πλοία που εκτελούν εσωτερικούς πλόες, καθώς και με 
την αντιπροσώπευση πλοιοκτητριών εταιρειών, ως και 
επιχειρήσεων που έχουν σαν αντικείμενο εργασιών τις 
ίδιες με τις προαναφερόμενες δραστηριότητες. 

2. Ειδικότερα επιτρέπεται από το γραφείο ή υποκα¬ 
τάστημα της εταιρείας να γίνονται στην Ελλάδα οι πα¬ 
ρακάτω εργασίες: 

α. Η επιμέλεια θεμάτων που αφορούν αποκλειστικά και 
μόνο τα πλοία τα οποία ανήκουν σ' αυτή ή τα πλοία που 
διαχειρίζεται ή εκμεταλλεύεται ή τα πλοία των επιχειρή¬ 
σεων που αντιπροσωπεύει και έχουν σχέση με: 

(1) Την εξεύρεση πληρωμάτων από την Ελλάδα ή το 
εξωτερικό για την επάνδρωση των πιο πάνω πλοίων, την 
υπογραφή συμβάσεων ναυτικής εργασίας με τα πλη¬ 
ρώματα των πλοίων αυτών, καθώς και τις διατυπώσεις 
για την αποστολή και μετάβαση των πληρωμάτων σ' 
αυτά τα πλοία. Για την εξεύρεση και επάνδρωση των 
πιο πάνω πλοίων με Ελληνικά πληρώματα, πρέπει να 
τηρούνται οι διατάξεις της Ελληνικής Νομοθεσίας που 
ισχύουν κάθε φορά. 

(2) Την εκκαθάριση και εξόφληση στην Ελλάδα ή στο 
Εξωτερικό κάθε οφειλόμενης παροχής, για τα πληρώ¬ 
ματα των πιο πάνω πλοίων καθώς και μισθών, απο¬ 
ζημιώσεων κάθε είδους, που οφείλονται σ’ αυτούς ή 
τις οικογένειες τους, νοσηλίων, αντιτίμων τροφοδοσίας 
εξόδων μεταβάσεως για ναυτολόγηση ή επαναπατρισμό 
και εμβασμάτων στις οικογένειες των ναυτικών. 

(3) Την ασθένεια ή εργατικό ατύχημα οποιουδήποτε 
μέλους πληρώματος των παραπάνω πλοίων όπως π.χ. 
καταβολή μισθών ασθένειας, αποζημιώσεων για ατυχή¬ 
ματα ή για ψυχική οδύνη, εξόφληση νοσηλίων, αμοιβών 
γιατρών και λοιπών εξόδων νοσοκομειακής και ιατρο¬ 
φαρμακευτικής περίθαλψης. 

(4) Την φορολογία των παραπάνω πλοίων μαζί με την 
εξόφληση των σχετικών φόρων και τελών και την αμ¬ 
φισβήτηση με κάθε νόμιμο μέσο της νομιμότητας των 
τυχόν φόρων, τελών, προστίμων κ.λπ. που τους έχουν 
επιβληθεί. 

(5) Την συντήρηση, τις επισκευές, τις μετασκευές, τον 
εφοδιασμό, την κλάση των παραπάνω πλοίων, είτε οι 
σχετικές συμβάσεις και εργασίες συνάπτονται και εκτε- 
λούνται στην Ελλάδα είτε στο Εξωτερικό. 

(6) Τον διορισμό και την ανάκληση πρακτόρων σε 
οποιοδήποτε λιμάνι του κόσμου, την αποστολή εμβασμά¬ 
των εξόδων και αμοιβών των παραπάνω διοριζομένων 
πρακτόρων και τον έλεγχο των σχετικών λογαριασμών 
τους που αποστέλλονται. 

(7) Τις απαιτήσεις και υποχρεώσεις των παραπάνω 
πλοίων από οποιαδήποτε συμβατική ή εξωσυμβατική 
αιτία όπως π.χ αβαρίες συγκρούσεις, επιθαλάσσιες αρω¬ 
γές κ.λπ. και την ενέργεια κάθε άλλης πράξης στην 
Ελλάδα ή στο Εξωτερικό σχετικής με την διαχείριση 
και εκμετάλλευση πλοίων. Εξαιρούνται απαιτήσεις και 
υποχρεώσεις που αφορούν μεταφορές μεταξύ Ελληνι¬ 
κών λιμανιών. 

(8) Τη σύναψη συμβάσεων για την προμήθεια καυσίμων 
και λιπαντικών για τα παραπάνω πλοία, καθώς επίσης 
και συμβάσεων που αφορούν την προμήθεια ανταλλα¬ 
κτικών και εφοδίων καταστρώματος μηχανοστασίου και 
θαλαμηπόλου. 

β. Η επιμέλεια θεμάτων σχετικά με το ΝΑΤ και γενικά 
την κοινωνική ασφάλιση του προσωπικού των πλοίων, 
που διαχειρίζεται ή εκμεταλλεύεται ή των επιχειρήσεων 
που αντιπροσωπεύει και την εξόφληση των σχετικών 
οφειλών. 

γ. Η τήρηση λογιστικών βιβλίων των επιχειρήσεων που 
αντιπροσωπεύει και διαχειρίζεται το Γ ραφείο ή Υποκα¬ 
τάστημα, ο έλεγχος των λογαριασμών τους, η διενέργεια 


εισπράξεων και πληρωμών για λογαριασμό τούτων κα¬ 
θώς και η τήρηση λογαριασμών στις Τράπεζες της Ελ¬ 
λάδος ή του Εξωτερικού στο όνομά τους σε συνάλλαγμα 
του Εξωτερικού. Επίσης η σύγκληση στην Ελλάδα των 
Διοικητικών Συμβουλίων και Γ ενικών Συνελεύσεων των 
ξένων αυτών ναυτιλιακών εταιρειών και η σύνταξη των 
Ισολογισμών και λογαριασμό αποτελεσμάτων χρήσης. 

δ. Η σύναψη συμβάσεων ναύλωσης, εκμίσθωσης και 
γενικά κάθε είδους συμβάσεως που αναφέρονται στην 
εκμετάλλευση πλοίων όπως στο άρθρο 1 της παρούσης, 
η επιμέλεια κάθε θέματος σχετικού με τις συμβάσεις 
αυτές όπως π.χ η εκκαθάριση και είσπραξη ναύλων, μι¬ 
σθωμάτων, σταλιών και επισταλιών, αποζημιώσεων και 
η καταβολή αποζημιώσεων σχετικά με τις συμβάσεις 
αυτές. 

ε. Η επιμέλεια θεμάτων σχετικά με την ασφάλιση 
των πλοίων που διαχειρίζονται ή εκμεταλλεύονται σε 
ασφαλιστές ή ασφαλιστικές εταιρείες, η πληρωμή των 
σχετικών ασφαλίστρων στην Ελλάδα ή στο Εξωτερικό 
καθώς επίσης και η εγγραφή και διατήρηση των πλοίων 
σε συνεταιρισμούς ασφαλίσεων αστικής ευθύνης του 
πλοιοκτήτη (01_υΒδ). 

στ. Η διαπραγμάτευση και σύναψη με προμήθεια συμ¬ 
βάσεων ναυπηγήσεων μετασκευών ή επισκευών με Ναυ¬ 
πηγεία ή αγοραπωλησιών, πλοίων για λογαριασμό ξένων 
Ναυτιλιακών εταιρειών εφόσον τηρούνται οι σχετικές 
με την φορολογία των πλοίων διατάξεις, καθώς και η 
διαμεσολάβηση για τη σύναψη συμβάσεων χρηματοδό¬ 
τησης των παραπάνω ναυπηγήσεων ή αγοραπωλησιών. 

ζ. Η μεσιτεία για τη ναύλωση πλοίων που αναφέρονται 
στην παρ. 1 του άρθρου αυτού και η επιμέλεια κάθε 
θέματος σχετικά με την εργασία αυτή. 

3. Απαγορεύεται στο Γ ραφείο ή Υποκατάστημα που θα 
εγκατασταθεί να πρακτορεύει πλοία σε Ελληνικά λιμάνια 
καθώς και να αναπτύξει κάθε άλλη δραστηριότητα που 
δεν αναφέρεται στην απόφαση αυτή. 

Άρθρο 2 

1. Η εταιρεία «υηίΐίζοά Οοοαπ ΤΓαηεροΓΐ ϋπιΙΙθά» που 
εδρεύει στα νησιά ΜΑΡΣΑΛ είναι υποχρεωμένη μέσα σε 
δυο μήνες από την δημοσίευση της απόφασης αυτής να 
καταθέσει στο Υπουργείο Ανάπτυξης, Ανταγωνιστικό¬ 
τητας, Υποδομών, Μεταφορών και Δικτύων (Διεύθυνση 
Κεφαλαίων Εξωτερικού) Τραπεζική εγγυητική επιστολή 
αναγνωρισμένης Τράπεζας του εσωτερικού ή εξωτερικού 
ποσού δολαρίων ΗΠΑ 10.000. 

Η εγγυητική αυτή επιστολή θα καταπίπτει υπέρ του 
Ελληνικού Δημοσίου, σύμφωνα με την διαδικασία του 
άρθρου 4 του Α.Ν. 378/68 σε περίπτωση παράβασης 
των διατάξεων του Α.Ν 378/68 και του άρθρου 25 του 
Ν. 27/1975 όπως αντικαταστάθηκε με το άρθρο 4 του 
Ν. 2234/1994 και τροποποιήθηκε με το άρθρο 4 του 
Ν. 3752/2009, καθώς και των όρων της απόφασης αυτής. 

2. Η παραπάνω εταιρεία έχει υποχρέωση: 

α. Όταν εγκαταστήσει Γ ραφείο ή Υποκατάστημα στην 
Ελλάδα σύμφωνα με το άρθρο 1, να γνωρίσει τούτο στα 
Υπουργεία Ναυτιλίας και Αιγαίου (Διεύθυνση Ναυτιλια¬ 
κής Πολιτικής και Ανάπτυξης), Ανάπτυξης, Ανταγωνιστι¬ 
κότητας, Υποδομών, Μεταφορών και Δικτύων (Διεύθυνση 
Κεφαλαίων Εξωτερικού) και Οικονομικών (Διεύθυνση φο¬ 
ρολογίας Εισοδήματος). 

β. Να ενημερώνει μέσα στον μήνα Ιανουάριο κάθε χρό¬ 
νο τα παραπάνω Υπουργεία σχετικά με τη Διεύθυνση 
του Γ ραφείου ή Υποκαταστήματος της στην Ελλάδα, το 

αντικείμενο των εργασιών του, τον αριθμό, τα στοιχεία 
ταυτότητος και την ακριβή διεύθυνση διαμονής του ξέ¬ 
νου και Ελληνικού προσωπικού που απασχολείται σ' αυτό 
και το ποσό που εισάγεται κάθε χρόνο σε συνάλλαγμα, 
το οποίο μετατρέπεται σε εθνικό νόμισμα, ή και σε Ευρώ. 

Το ποσό που εισάγεται κάθε χρόνο σε συνάλλαγμα, το 
οποίο μετατρέπεται σε εθνικό νόμισμα, ή και σε Ευρώ 
πιστοποιείται με την προσκόμιση στα Υπουργεία Ναυ¬ 
τιλίας και Αιγαίου (Διεύθυνση Ναυτιλιακής Πολιτικής και 
Ανάπτυξης), Ανάπτυξης, Ανταγωνιστικότητας, Υποδο¬ 
μών, Μεταφορών και Δικτύων (Διεύθυνση Κεφαλαίων 
Εξωτερικού) και Οικονομικών (Διεύθυνση φορολογίας 
Εισοδήματος) των ακολούθων εγγράφων: 

(α) Βεβαίωσης Τράπεζας ή Τραπεζών, που λειτουργούν 
στην Ελλάδα, από τις οποίες θα προκύπτει το συνάλλαγ¬ 
μα που εισήχθη και μετετράπη σε εθνικό νόμισμα καθώς 
και τα ποσά σε Ευρώ, που εισήχθηκαν κατά το παρελθόν 
έτος για την κάλυψη όλων των πληρωμών της εταιρείας 
στην Ελλάδα. Το σύνολο των ποσών αυτών δεν δύναται 
να είναι κατώτερο του ισόποσου των 50.000 δολ. ΗΠΑ. 

(β) Υπεύθυνης δήλωσης του Ν. 1599/1986 με την οποία 
ο νόμιμος εκπρόσωπος της εταιρείας θα βεβαιώνει: 

ί) το συνολικό συνάλλαγμα που εισήχθη και μετατρά¬ 
πηκε σε εθνικό νόμισμα καθώς επίσης το ποσό σε ευρώ 
που εισήχθη από την εταιρεία κατά το παρελθόν έτος. 

ϋ) τα ποσά εισαχθέντος συναλλάγματος ή ευρώ που 
χρησιμοποίησε η εταιρεία για κάλυψη των πάσης φύ- 
σεως δαπανών λειτουργίας του γραφείου της στην 
Ελλάδα, το οποίο δεν δύναται να είναι κατώτερο του 
ισόποσου των 50.000 δολ. ΗΠΑ. 

ιϋ) τα ποσά εισαχθέντος συναλλάγματος ή ευρώ που 
χρησιμοποίησε η εταιρεία για την κάλυψη άλλων πλη¬ 
ρωμών για λογαριασμό της ή για λογαριασμό τρίτων. 

Στην ίδια Υπεύθυνη Δήλωση όλα τα ποσά σε ευρώ που 
αναφέρονται παραπάνω, πρέπει να εκφράζονται και σε 
δολάρια ΗΠΑ και να εμφανίζονται και στα τηρούμενα 
από την εταιρεία λογιστικά βιβλία, μαζί με τα αντίστοιχα 
παραστατικά. 

γ. Να γνωστοποιεί κάθε μεταβολή της Ιθαγένειας της 
εταιρείας, του τύπου υπό τον οποίο λειτουργεί αυτή, 
της έδρας, της επωνυμίας της, του αντικειμένου της, 
καθώς και του διευθυντού και εκπροσώπου αυτής στην 
Ελλάδα στα Υπουργεία Ναυτιλίας και Αιγαίου (Διεύθυν¬ 
ση Ναυτιλιακής Πολιτικής και Ανάπτυξης), Ανάπτυξης, 
Ανταγωνιστικότητας, Υποδομών, Μεταφορών και Δικτύ¬ 
ων (Διεύθυνση Κεφαλαίων Εξωτερικού) και Οικονομικών 
(Διεύθυνση Φορολογίας Εισοδήματος) μέσα σε δεκαπέ¬ 
ντε ημέρες από την μεταβολή που έγινε. 

δ. Εφόσον απασχολεί αλλοδαπό προσωπικό, να γνω¬ 
στοποιεί στα κατά τόπο Γ ραφεία Αλλοδαπών και Μετα¬ 
νάστευσης του Υπουργείου Εσωτερικών με κοινοποίη¬ 
ση και στα Υπουργεία Ναυτιλίας και Αιγαίου(Διεύθυνση 
Ναυτιλιακής Πολιτικής και Ανάπτυξης), Ανάπτυξης, Αντα¬ 
γωνιστικότητας, Υποδομών, Μεταφορών και Δικτύων (Δι¬ 
εύθυνση Κεφαλαίων Εξωτερικού) και στα κατά τόπο τμή¬ 
ματα Αλλοδαπών του Υπουργείου Δημόσιας Τάξης και 
Προστασίας του Πολίτη κάθε μεταβολή σχετικά με την 
πρόσληψη, απόλυση, διεύθυνση κατοικίας του προσωπι¬ 
κού αυτού εντός 10 ημέρου από της συντελέσεώς της. 

ε. Να τακτοποιεί μέσα σε δύο μήνες όλες τις προς το 
Δημόσιο υποχρεώσεις της σε περίπτωση διαλύσεώς της 
ή καταργήσεως του Γ ραφείου ή Υποκαταστήματος που 
θα εγκατασταθεί στην Ελλάδα. 


στ. Απαγορεύεται οποιαδήποτε ανάμειξη ή προσφορά 
υπηρεσιών από μέρους του ξένου προσωπικού, που απα¬ 
σχολείται στο Γ ραφείο ή Υποκατάστημα της παραπάνω 
εταιρείας, σε άλλες δραστηριότητες μέσα στην Ελληνική 
Επικράτεια. 

Άρθρο 3 

1. Η άδεια που χορηγείται με την απόφαση αυτή, παύει 
να ισχύει και θεωρείται ότι δεν έχει χορηγηθεί ποτέ 
εφόσον: 

α. Η παραπάνω εταιρεία δεν εγκαταστήσει Γ ραφείο ή 
Υποκατάστημα που προβλέπει το άρθρο 1 μέσα σε τρεις 
(3) μήνες από την ημέρα που ισχύει η απόφαση αυτή 
ή δεν καταθέσει εμπρόθεσμα την εγγυητική επιστολή 
που αναφέρεται στην παραγρ. (1) του άρθρου 2 της 
απόφασης αυτής. 

β. Η παραπάνω εταιρεία δεν γνωστοποιήσει στα 
Υπουργεία Ναυτιλίας και Αιγαίου (Διεύθυνση Ναυτιλια¬ 
κής Πολιτικής και Ανάπτυξης), Ανάπτυξης, Ανταγωνιστι¬ 
κότητας, Υποδομών, Μεταφορών και Δικτύων (Διεύθυνση 
Κεφαλαίων Εξωτερικού) και Οικονομικών (Διεύθυνση Φο¬ 
ρολογίας Εισοδήματος) μέσα στην παραπάνω τρίμηνη 
προθεσμία την εγκατάσταση στην Ελλάδα του Γ ραφείου 
ή Υποκαταστήματος της που ιδρύεται με την απόφαση 
αυτή. 

2. Η απόφαση αυτή μπορεί να ανακληθεί σε περίπτω¬ 
ση διαπιστώσεως παράβασης των όρων της από την 
εταιρεία που προαναφέρθηκε. 

Άρθρο 4 

Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως και για 5 έτη, μετά την 
παρέλευση των οποίων εφαρμογή έχουν οι διατάξεις 
της παρ. 5 του άρθρου 25 του Ν. 27/1975 όπως αντικα- 
ταστάθηκε με το άρθρο 4 του Ν. 2234/1994. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 17 Ιανουάριου 2013 

ΟΙ ΥΠΟΥΡΓΟΙ 

ΥΦΥΠ. ΑΝΑΠΤΥΞΗΣ, ΑΝΤΑΓΩΝΙΣΤΙΚΟΤΗΤΑΣ, 

ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ ΝΑΥΤΙΛΙΑΣ ΚΑΙ ΑΙΓΑΙΟΥ 

ΠΑΝΑΓΙΩΤΗΣ ΜΗΤΑΡΑΚΗΣ ΚΩΣΤΑΝΤΙΝΟΣ ΜΟΥΣΟΥΡΟΥΛΗΣ 
-♦- 

( 2 ) 

Σύστασις Εκκλησιαστικού Ιδρύματος της Ιεράς Μη- 
τροπόλεως Πέτρας και Χερρονήσου υπό την επωνυμίαν 
«Κέντρον Ανοικτής Φροντίδος Ευπαθών Κοινωνικών 
Ομάδων Ιεράς Μητροπόλεως Πέτρας και Χερρονήσου» 
και έγκρισις Κανονισμού Λειτουργίας αυτού. 

Ή ΙΕΡΑ ΕΠΑΡΧΙΑΚΗ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΚΡΗΤΗΣ 

Λαβούσα υπ’ όψιν: 

α) Τας διατάξεις του άρθρου 54 του Ν. 4149/1961 
«Περί Καταστατικού Χάρτου της εν Κρήτη Ορθοδόξου 
Εκκλησίας» και τα άρθρα 59 παρ. 2 και 29 παρ. 2 του 
Ν. 590/1977 «Περί Καταστατικού Χάρτου της Εκκλησίας 
της Ελλάδος». 

β) Τας υποχρεώσεις της Ποιμαινούσης Εκκλησίας τας 
απορρεούσας εκ των Ευαγγελικών Επιταγών, των Ιερών 
Κανόνων και των Νόμων του Κράτους προς το Χριστε- 
πώνυμον της Εκκλησίας πλήρωμα. 

γ) Τας υφιστάμενος πνευματικός, κοινωνικός και μορ¬ 
φωτικός ανάγκας του πληρώματος της Ιερός Μητροπό- 
λεως Πέτρας και Χερρονήσου. 

δ) Την υπ’ αριθμ. 1/4.1.2013 απόφασιν του Μητροπολι- 
τικού Συμβουλίου της Ιερός Μητροπόλεως Πέτρας και 
Χερρονήσου. 

ε) Την υπ’ αριθμ. 3/4.1.2013 απόφασιν και την υπ’ αριθμ. 
8/7.1.2013 πρότασιν του Σεβ. Μητροπολίτου Πέτρας και 
Χερρονήσου Νεκταρίου, αποφασίζει ομοφώνως: 

Συνιστά εις την Ιερόν Μητρόπολιν Πέτρας και Χερ¬ 
ρονήσου Εκκλησιαστικόν Ίδρυμα, υπό την επωνυμίαν: 
«Κέντρον Ανοικτής Φροντίδος Ευπαθών Κοινωνικών Ομά¬ 
δων Ιερός Μητροπόλεως Πέτρας και Χερρονήσου», της 
Ιερός Μητροπόλεως Πέτρας και Χερρονήσου, το οποίον 
αποτελεί εξηρτημένη Υπηρεσία της Ιερός Μητροπόλεως, 
θα εδρεύη εις την Δημοτικήν Κοινότητα Νεαπόλεως του 
Δήμου Αγίου Νικολάου Νομού Λασιθίου ως αυτοτελές 
και ανεξάρτητον Νομικόν Πρόσωπον Ιδιωτικού Δικαίου 
«Ν.Π.Ι.Δ.», μη κερδοσκοπικού χαρακτήρος, διά τάς πνευ¬ 
ματικός, κοινωνικός και μορφωτικός ανάγκας του πλη¬ 
ρώματος της Ιερός Μητροπόλεως Πέτρας και Χερρονή¬ 
σου. Η οργάνωσις, διοίκησις, διαχείρησις και λειτουργία 
του Ιδρύματος τούτου θα διέπεται από τάς διατάξεις 
του επομένου Κανονισμού, ο οποίος αποτελείται εκ των 
κάτωθι 15 άρθρων: 

ΚΑΝΟΝΙΣΜΟΣ «ΚΕΝΤΡΟΥ ΑΝΟΙΚΤΗΣ ΦΡΟΝΤΙΔΟΣ 
ΕΥΠΑΘΩΝ ΚΟΙΝΩΝΙΚΩΝ ΟΜΑΔΩΝ 
ΙΕΡΑΣ ΜΗΤΡΟΠΟΛΕΩΣ ΠΕΤΡΑΣ ΚΑΙ ΧΕΡΡΟΝΗΣΟΥ» 

Άρθρο 1 

Σύσταση - Επωνυμία -Έδρα - Σφραγίδα 

α. Στην περιφέρεια της Ιερός Μητροπόλεως Πέτρας και 
Χερρονήσου συνιστάται εκκλησιαστικό Ίδρυμα, με την 
επωνυμία «Κέντρο Ανοικτής Φροντίδος Ευπαθών Κοινω¬ 
νικών Ομάδων Ιερός Μητροπόλεως Πέτρας και Χερρο¬ 
νήσου (Κ.Α.Φ.Ε.Κ.Ο.)», το οποίο στο εξής θα αναφέρεται 
εν συντομίρ ως «Ίδρυμα» η «Κ.Α.Φ.Ε.Κ.Ο.» και το οποίο 
αποτελεί εξηρτημένη Υπηρεσία της Ιερός Μητροπόλεως 
Πέτρας και Χερρονήσου, αυτοτελούς διαχειρίσεως και 
μη κερδοσκοπικού χαρακτήρα, τελούσα υπό τον έλεγχο 
και την εποπτεία αυτής. 

β. Έδρα του Ιδρύματος είναι η Δημοτική Κοινότητα 
Νεαπόλεως του Δήμου Αγίου Νικολάου Νομού Λασιθίου. 

γ. Από την δημοσίευση του παρόντος Κανονισμού στην 
Εφημερίδα της Κυβερνήσεως το συσταθέν Ίδρυμα θα 
διέπεται από τις διατάξεις του παρόντος καταστατικού 
Λειτουργίας, Διοικήσεως και Διαχειρίσεώς του. 

δ. Το Ίδρυμα θα έχει δική του στρογγυλή σφραγίδα 
με δυο επάλληλους κύκλους. Η σφραγίδα θα φέρει στο 
κέντρο τον Ιερό Μητροπολιτικό Ναό της Μεγάλης Πα¬ 
ναγίας Νεαπόλεως, στον εσωτερικό κύκλο τις λέξεις 
«ΙΕΡΑ ΜΗΤΡΟΠΟΛΙΣ ΠΕΤΡΑΣ ΚΑΙ ΧΕΡΡΟΝΗΣΟΥ» και στον 
εξωτερικό τη συντομογραφία της επωνυμίας του Ιδρύ¬ 
ματος, «Κ.Α.Φ.Ε.Κ.Ο.» 

Άρθρο 2 

Σκοποί και μέσα για την επίτευξη των σκοπών 

Σκοπός του Ιδρύματος είναι η παροχή βοήθειας, στή¬ 
ριξης και ενίσχυσης σε ειδικές ομάδες πληθυσμού, όπως 
άτομα με αναπηρίες, ευπαθείς κοινωνικές ομάδες κ.λπ. 
καθώς και στο γενικό πληθυσμό, με δράσεις πρόληψης, 
υποστήριξης και προαγωγής της υγείας και του πολι¬ 
τισμού. 


Για την επίτευξη των σκοπών του στο Ίδρυμα θα λει¬ 
τουργούν: 

α) Γραφείο Εκκλησιαστικής Μέριμνας, μέσψ του οποίου: 
1) θα υποστηρίζονται κοινωνικά αποκλεισμένες ομάδες 
από τη φτώχεια, με την παροχή υλικής και συμβουλευ¬ 
τικής βοήθειας, 2) θα λειτουργεί Τράπεζα Τροφίμων, 
Ενδύσεως και Παιχνιδιών, για την παροχή ειδών πρώτης 
ανάγκης σε εγγεγραμμένες οικονομικά αδύναμες οικογέ¬ 
νειες, 3) θα προσφέρονται γεύματα αγάπης σε μοναχικά 
ηλικιωμένα άτομα και σε άτομα με οικονομική ανάγκη, 
4) θα γίνεται συλλογή και διανομή ειδών ρουχισμού και 
παιχνιδιών σε εγγεγραμμένες άπορες οικογένειες, 5) θα 
παρέχεται οικονομική βοήθεια σε άτομα η οικογένειες, 
που αποδεδειγμένα αντιμετωπίζουν έκτακτες η σοβαρές 
ανάγκες, 6) θα αντιμετωπίζονται περιπτώσεις αστέγων 
ατόμων - οικογενειών, 7) θα επιδιώκεται η ευαισθητοποί- 
ηση κοινωνικών χορηγών, επιχειρηματιών και δημοτών 
για ενίσχυση και προσφορά στην Τράπεζα Τροφίμων, 
8) θα παρέχεται στήριξη σε πολίτες με αναπηρία, για την 
ανάπτυξη προσωπικών και κοινωνικών δεξιοτήτων, 9) θα 
παρέχονται υπηρεσίες συμβουλευτικής υποστήριξης στα 
μέλη όπως επίσης στους γονείς και τις οικογένειές τους, 
10) θα προσφέρεται στήριξη και βοήθεια σε οικογένειες 
με χαμηλό εισόδημα, τα οποία ενδεχομένως αντιμετωπί¬ 
ζουν συγχρόνως και άλλα κοινωνικά προβλήματα, όπως 
ύπαρξη στην οικογένεια ατόμου με ειδικές ανάγκες η 
ατόμου με σοβαρό πρόβλημα υγείας, μονογονεϊκές οικο¬ 
γένειες και πολύτεκνες οικογένειες, 11) θα προσφέρεται 
δωρεάν εκπαίδευση Ξένων Γλωσσών, Η/Υ κ.λπ. σε παιδιά 
οικογενειών με οικονομικές και κοινωνικές ανάγκες, από 
εκπαιδευτικούς συμπολίτες πού επιθυμούν να προσφέ¬ 
ρουν διδασκαλία αφιλοκερδώς, 
β) Γραφείο Συμβουλευτικής Στήριξης Ατόμου και Οι¬ 
κογένειας, το οποίο στελεχωμένο από εξειδικευμένο 
επιστημονικό προσωπικό (ψυχολόγους, κοινωνικούς 
λειτουργούς κ.λπ.), θα απευθύνεται σε γονείς, ενήλικες 
και νέους, με στόχο να στηρίξει τούς ανθρώπους πού 
αντιμετωπίζουν προβλήματα στην προσωπική - οικογε¬ 
νειακή αλλά και κοινωνική - επαγγελματική τους ζωή. 
Για το σκοπό αυτό το ως άνω γραφείο θα συνεργάζεται 
με το σύνολο των φορέων παροχής ψυχικής υγείας της 
ευρύτερης περιοχής της Ιερός Μητροπόλεως Πέτρας 
και Χερρονήσου και θα παρέχει: 1) ατομική και ομαδική 
συμβουλευτική για γονείς σε θέματα σχέσεων, επικοινω¬ 
νίας και διαπαιδαγώγησης, 2) ατομική συμβουλευτική - 
ψυχοθεραπεία σε ενήλικες με προβλήματα άγχους, 
φοβιών, κατάθλιψης, διαταραχών προσωπικότητας, 
3) συμβουλευτική νέων σε θέματα προσωπικής ανά¬ 
πτυξης 4) ενημέρωση - παρέμβαση για θέματα ψυχικής 
υγείας σε σχολεία, συλλόγους, φορείς, υπηρεσίες κ.λπ., 
γ) Γ ραφείο Υποστήριξης Γ υναικών - Παιδιών Θυμάτων 
Κακοποίησης, εντός του οποίου θα λειτουργεί και ανοι¬ 
χτή γραμμή επικοινωνίας και το οποίο θα απευθύνεται 
σε γυναίκες και παιδιά, που υφίστανται μέσα στην οι¬ 
κογένεια βία και κακοποίηση, κάθε μορφής, σωματική, 
ψυχολογική, συναισθηματική. Στα άτομα αυτά θα παρέ¬ 
χεται κατά περίπτωση ψυχολογική, νομική η κοινωνική 
συμβουλευτική βοήθεια. Για το σκοπό αυτό θα παρέχεται 
από το ως άνω γραφείο: 1) ατομική συμβουλευτική υπο¬ 
στήριξη, η οποία θα περιλαμβάνει ψυχολογική υποστή¬ 
ριξη για την ενδυνάμωση του ατόμου και την κατάρτιση 
ατομικού σχεδίου δράσης ανάκαμψής του, καθώς και 
νομική υποστήριξη από νομικό σύμβουλο, ο οποίος θά 
ενημερώνει για τις σχετικές νόμιμες διαδικασίες, πού 

πρέπει να ακολουθηθούν και τα νόμιμα δικαιώματα του 
θύματος, 2) κοινωνική υποστήριξη, η οποία θα παρέχεται 
από τον κοινωνικό λειτουργό, ο οποίος σε συνεργασία 
με τον ψυχολόγο, διευθετεί ανακύπτοντα θέματα σε 
σχέση με δημόσιες υπηρεσίες, όπως ενδεικτικά έκδοση 
πιστοποιητικών, υγειονομική περίθαλψη, εξεύρεση θέσης 
εργασίας κ,λπ., 3) προσωρινή φιλοξενία και παροχή στέ¬ 
γης, ιδίως σε κακοποιημένες γυναίκες - συχνά με μικρά 
παιδιά, οι οποίες έχοντας εγκαταλείψει τα σπίτια τους 
έχουν άμεση ανάγκη για προσωρινή φιλοξενία, για την 
οποία θα μεριμνά το ως άνω γραφείο διεκπεραιώνοντας 
και τις απαιτούμενες, για ενδεχόμενη φιλοξενία τους 
σε ξενώνα των Αθηνών η άλλης πόλης της Ελλάδος, 
διαδικασίες, 

δ) Σχολή Γονέων, η οποία σκοπό θα έχει την ενδυ¬ 
νάμωση του ρόλου των γονέων και την ανάπτυξη ου¬ 
σιαστικών διαπροσωπικών σχέσεων στην οικογένεια. 
Στην ως άνω Σχολή θα πραγματοποιούνται συνεδρίες 
με σκοπό την ενημέρωση των γονέων σε θέματα πού 
θα διευκολύνουν τή διαπαιδαγώγηση των παιδιών τους. 
Στη Σχολή, επίσης, θα λειτουργούν: 1) ομάδες γονέων 
με παιδιά προσχολικής ηλικίας, 2) ομάδες Γονέων με 
παιδιά σχολικής ηλικίας, 3) ομάδες Γονέων με παιδιά 
στην εφηβική ηλικία, 

ε) Γραφείο Δημιουργικής Απασχόλησης Παιδιών, η 
λειτουργία του οποίου θα έχει παιδαγωγικό χαρακτή¬ 
ρα, παρέχοντας στα παιδιά τή δυνατότητα, τόσο να 
γνωρίσουν την Ορθόδοξη πίστη και διδασκαλία, όσο και 
να ανακαλύψουν όλους τους τρόπους έκφρασης και να 
αναπτύξουν τή δημιουργικότητά τους σύμφωνα με τή 
δική τους προσωπικότητα, 

στ) Γραφείο Τεκμηρίωσης, Προγραμμάτων και Κοι¬ 
νωνικών Ερευνών, του οποίου βασικός στόχος είναι η 
καταγραφή του κοινωνικού προφίλ και των αναγκών των 
μελών, μέσα από έρευνες, ο σχεδιασμός και η οργάνωση 
ολοκληρωμένων παρεμβάσεων και δράσεων για τα θέ¬ 
ματα πού προκύπτουν από το Γραφείο Τεκμηρίωσης η 
άλλων δομών σε συνεργασία με τούς φορείς Πρόνοιας 
της Περιοχής και όχι μόνο, 

ζ) Γραφείο Πρόληψης, με σκοπό: 1) την ενημέρωση και 
ευαισθητοποίηση του πληθυσμού για θέματα πού σχε¬ 
τίζονται με τις εξαρτησιογόνες ουσίες (χρήση ουσιών, 
κάπνισμα, αλκοόλ κ.λπ.), 2) την παροχή συμβουλευτικών 
υπηρεσιών και στήριξης σε άτομα με πρόβλημα χρήσης 
ουσιών, καθώς και στίς οικογένειές τους, 3) την ενημέρω¬ 
ση και ευαισθητοποίηση του πληθυσμού για θέματα που 
αφορούν η και προάγουν την υγεία, με σκοπό να τους 
ενθαρρύνει, ούτως ώστε να υιοθετήσουν έναν εναλλακτι¬ 
κό, πιο υγιεινό τρόπο ζωής. Για την επίτευξη των σκοπών 
του, το ως άνω Γραφείο Πρόληψης, θα συνεργάζεται 
με όλους τους φορείς πρόληψης και θεραπείας, πού 
δραστηριοποιούνται στην ευρύτερη περιοχή της Ιεράς 
Μητροπόλεως Πέτρας και Χερρονήσου, 

η) Γραφείο Στήριξης Αλλοδαπών και Προσφύγων, με 
σκοπό την υποστήριξη προσφύγων και μεταναστών, που 
αντιμετωπίζουν δύσκολες συνθήκες διαβίωσης και προ¬ 
σαρμογής στη χώρα μας. Το ως άνω γραφείο θα παρέχει: 

1) στήριξη για νομικά θέματα (άδεια παραμονής, άδεια 
εργασίας, ασφάλιση, εγγραφή παιδιών στο σχολείο), 

2) διαμεσολάβηση σε συναλλαγές με τις αρχές, 3) ενη¬ 
μέρωση για τα δικαιώματα (εργασιακά, ασφαλιστικά, 
υγεία, πρόνοια), 4) ψυχοκοινωνική στήριξη - ατομική και 
ομαδική συμβουλευτική, 5) ενημέρωση για προγράμμα¬ 
τα ελληνικής γλώσσας, κατάρτισης, απασχόλησης κ.λπ., 


6) υπηρεσίες για την ευαισθητοποίηση των τοπικών ορ¬ 
γανώσεων και των αρχών για τις ανάγκες των προσφύ¬ 
γων, 7) στήριξη σε οικογένειες πού χρειάζονται ειδική 
βοήθεια και ευάλωτους ασυνόδευτους πρόσφυγες. 

Επίσης, για την επίτευξη των σκοπών του το Ίδρυμα 
θα αναπτύσσει δράσεις στα έξής προγράμματα: 1) δρά¬ 
σεις Κεραμικής και χειροποίητων κατασκευών, όπου τα 
μέλη κατασκευάζουν χειροποίητα αντικείμενα, τα οποία 
πουλούν σε εορταστικά μπαζάρ, εκθέσεις και μεμονω¬ 
μένα και τα έσοδα διατίθενται στα μέλη, 2) πρόγραμμα 
Εργοθεραπείας ατομικής και ομαδικής, 3) πρόγραμμα 
Δημιουργικής απασχόλησης με κατασκευές και παιχνί¬ 
δια, 4) ομάδα θεάτρου, η οποία κάθε χρόνο ετοιμάζει 
και παρουσιάζει θεατρικές παραστάσεις και δρώμενα, 
5) πρόγραμμα μουσικοκινητικής αγωγής, 6) πρόγραμμα 
εκμάθησης παραδοσιακών χορών και 7) γυμναστική και 
αθλητικές δραστηριότητες. 

Επιπλέον, το Ίδρυμα για την επίτευξη των σκοπών 
του δύναται να οργανώνει εκδηλώσεις σχετικά μέ: 
1) εικαστικές δραστηριότητες, 2) μουσικές - πολιτιστικές - 
αθλητικές δραστηριότητες, 3) ενημέρωση - ευαισθητο- 
ποίηση σε θέματα προαγωγής υγείας, 4) εκπαιδευτικές 
δράσεις σε συνεργασία με τή Διεύθυνση Πρωτοβάθμιας 
και Δευτεροβάθμιας Εκπαίδευσης και Τριτοβάθμια Εκ¬ 
παίδευση του Νομού Λασιθίου. 

Γ ια την σύσταση των γραφείων, την έναρξη των προ¬ 
γραμμάτων και την εκκίνηση δράσεων, θα λαμβάνε- 
ται σχετική απόφαση του Δ.Σ., η οποία θα ορίζει τις 
λεπτομέρειες, σχετικά με τον τρόπο λειτουργίας, τή 
χρηματοδότηση, την επάνδρωση με προσωπικό και την 
οργανωτική δομή των ανωτέρω. Επίσης με απόφαση 
του Δ.Σ. είναι δυνατή σύσταση των γραφείων, η έναρξη 
προγραμμάτων και η εκκίνηση δράσεων διαφορετικών 
από τις ως άνω προβλεπόμενες, πάντοτε, όμως, για την 
εξυπηρέτηση των σκοπών του Ιδρύματος και εφόσον 
αυτό κριθεί χρήσιμο και αναγκαίο από το Δ.Σ. 

Τέλος το Ίδρυμα για την εξυπηρέτηση των σκοπών του 
δύναται να συνεργάζεται με άλλα Εκκλησιαστικά Ιδρύματα 
της Ιεράς Μητροπόλεως Πέτρας και Χερρονήσου (Εκκλη¬ 
σιαστικό Γηροκομείο Οροπεδίου Λασιθίου, Γηροκομείου 
Αγίου Νικολάου) καθώς και τα πνευματικά Κέντρα των 
Ενοριών κ.λπ. και να ενεργεί προς ευαισθητοποίηση κυρίως 
εθελοντών (ιερείς και πολίτες) με τις απαραίτητες ειδικό¬ 
τητες και προσόντα για την στελέχωση των γραφείων και 
την πραγματοποίηση των δράσεων. Στην περίπτωση πού 
δεν είναι δυνατή η λειτουργία με εθελοντές, το Ίδρυμα 
δύναται να προσλαμβάνει μόνιμους υπαλλήλους με πλή¬ 
ρη η μειωμένη απασχόληση. Τά έξοδα λειτουργίας του 
Ιδρύματος θα βαρύνουν την Ιερά Μητρόπολη Πέτρας και 
Χερρονήσου και οι υπηρεσίες του θα παρέχονται δωρεάν. 

Άρθρο 3 

Διοίκηση Διοικητικό Συμβούλιο 

1) Το Ίδρυμα υπόκειται στην πνευματική και διοικητική 
εποπτεία του Σεβασμιωτάτου Μητροπολίτου Πέτρας και 
Χερρονήσου και διοικείται από πενταμελές Διοικητικό 
Συμβούλιο (Δ.Σ.), το οποίο απαρτίζεται από τον εκάστο- 
τε Μητροπολίτη Πέτρας και Χερρονήσου, ως Πρόεδρο, 
τέσσερα (4) τακτικά μέλη και τρία αναπληρωματικά. 
Μέλη του Δ.Σ. μπορεί να είναι κληρικοί η λαϊκοί, άνδρες 
η γυναίκες, πού διορίζονται από τον Μητροπολίτη δι- 
ακρινόμενα για την ευσέβεια, το ήθος, την πνευματική 
συγκρότηση και την αφοσίωσή τους πρός την Εκκλησία 
και τούς σκοπούς του Ιδρύματος. 

2) Ο Μητροπολίτης μπορεί να ορίσει με Πράξη του, 
εφόσον κριθεί αναγκαίο, τον νόμιμο αναπληρωτή του.'Ο 
Μητροπολίτης εκχωρεί εγγράφως στον αναπληρωτή τις 
αρμοδιότητές του για συγκεκριμένο χρόνο, συνεδρίαση 
η συνεδριάσεις. Αναπληρωτής μπορεί να ορισθεί μέλος 
του Δ.Σ. η και ο Αντιπρόεδρος. Στην περίπτωση, όμως, 
που ως αναπληρωτής ορισθεί ο Αντιπρόεδρος, τότε το 
Δ.Σ. συνεδριάζει ως τετραμελές, κάθε μέλος της έχει μία 
μόνο ψήφο και βρίσκεται σε απαρτία όταν είναι παρόντα 
τρία τουλάχιστον από τα τέσσερα μέλη της. 

3) Ο νόμιμος αναπληρωτής του Προέδρου, τα παραπά¬ 
νω τακτικά μέλη, καθώς και τρία αναπληρωματικά του 
Διοικητικού Συμβουλίου διορίζονται με θητεία τριών (3) 
ετών με σχετική Πράξη του Μητροπολίτου Πέτρας και 
Χερρονήσου. 

4) Η θητεία των διοριζόμενων μελών του Δ.Σ. είναι 
τριετής, δυνάμενη να ανανεωθεί. Το αξίωμά τους είναι 
τιμητικό και άμισθο, εκτός και αν το Δ.Σ. αποφασίσει 
αποζημίωση για έκτακτες προσφερόμενες υπηρεσίες. Αν 
ένα μέλος παραιτηθεί, εκλείψει η απουσιάσει αδικαιο¬ 
λόγητα για τρεις συνεχείς συνεδριάσεις αντικαθίσταται 
από νέο μέλος πού διορίζεται από τον Μητροπολίτη, 
σύμφωνα με τα παραπάνω. 

5) Μέσα σε τριάντα μέρες από την κοινοποίηση του 
διοριστήριου έγγραφου των μελών το Δ.Σ. συνέρχεται σε 
Συνεδρία κατόπιν προσκλήσεως του Προέδρου της και 
συγκροτείται σε σώμα εκλέγοντας τον Αντιπρόεδρο, τον 
Γραμματέα και τον Ταμία. Ο Πρόεδρος, ο αναπληρωτής 
του Προέδρου η ο Αντιπρόεδρος δεν μπορούν να ασκούν 
ταυτόχρονα και τα καθήκοντα του Ταμία. Κατ’ εξαίρεση 
το πρώτο Δ.Σ., πού συγκροτήθηκε για την ίδρυση και 
λειτουργία του Ιδρύματος, διορίζεται με την έγκριση και 
τή δημοσίευση του παρόντος καταστατικού λειτουργίας 
και απαρτίζεται από τον Σεβ. Μητροπολίτη Πέτρας και 
Χερρονήσου και από τέσσερα τακτικά μέλη, ήτοι τους: 
α) Αρχιμ. Τίτο Ταμπακάκη του Μιχαήλ β) Εμμανουήλ 
Ζερβάκη του Δημητρίου γ) Ιωάννη Κυπριωτάκη του Εμ¬ 
μανουήλ και δ) Αικατερίνη Σχοινιωτάκη - Τσακωνίτη του 
Εμμανουήλ, με τρία αναπληρωματικά μέλη, ήτοι τους: 
α) Γεώργιο Μαμάκη του Ιωάννου β) Μιχαήλ Πρινιωτάκη 
του Εμμανουήλ και γ) Ελισάβετ Μαργιούλα του Εμμα¬ 
νουήλ. 

Το πρώτο αυτό Δ.Σ. θα παραμείνει στη θέση του για 
δυο θητείες (έξι έτη) η μία θητεία (τρία έτη) μετά από 
την έναρξη της λειτουργίας του Ιδρύματος. Το ως άνω 
Δ.Σ. του Ιδρύματος θα συγκροτηθεί σε σώμα κατά την 
πρώτη συνεδρίασή του, μετά από πρόσκληση και πρό¬ 
ταση του Προέδρου και θα εκλέξει τον Αντιπρόεδρο, το 
Γραμματέα και τον Ταμία. 

6) Μέλη του Δ.Σ. τα οποία δεν ανταποκρίνονται στα 
καθήκοντα των η προβαίνουν σε ενέργειες πού έρχονται 
σε αντίθεση με τούς σκοπούς του Ιδρύματος παύονται 
με απόφαση του Σεβ. Μητροπολίτη Πέτρας και Χερρο¬ 
νήσου, ύστερα από γνωμοδότηση της πλειοψηφίας των 
τακτικών μελών του Δ.Σ. 

7) Το Δ.Σ. του Ιδρύματος συνέρχεται τακτικώς κάθε 
μήνα και εκτάκτως, όταν παρίσταται ανάγκη, ύστερα από 
πρόσκληση του Προέδρου και εφόσον αυτός κωλύεται, 
του Αντιπροέδρου, σε τόπο και χρόνο πού ορίζεται κάθε 
φορά από τον προσκαλούντα. Σε περίπτωση που την 
πρόσκληση κάνει ο Αναπληρωτής η ο Αντιπρόεδρος, 
τότε ο προσκαλών ενημερώνει για τη συνεδρίαση τον 
Πρόεδρο. Η πρόσκληση περιέχει τα θέματα της ημερή¬ 
σιας διατάξεως και επιδίδεται στα μέλη τουλάχιστον 


τρεις μέρες πριν από τη συνεδρίαση. Επίσης το Δ.Σ. 
συγκαλείται εκτάκτως ύστερα από έγγραφη αίτηση πρός 
τον Πρόεδρο τριών (3) μελών του Δ.Σ. 

8) Το Δ.Σ. βρίσκεται σε απαρτία εφόσον παρίσταται ο 
Πρόεδρος η σε περίπτωση απουσίας η κωλύματος του, 
ο Αντιπρόεδρος καθώς και δυο μέλη του Δ.Σ. 

9) Οι αποφάσεις του Δ.Σ. λαμβάνονται με την πλειο- 
ψηφία των παρόντων μελών, εκτός εάν πρόκειται περί 
μείζονος σημασίας θεμάτων. Μείζονος σημασία χαρα¬ 
κτηρίζεται ένα θέμα κατά την κρίση του Δ.Σ. πριν από 
την έναρξη της συζητήσεώς του, οπότε η απόφαση 
λαμβάνεται με την αυξημένη πλειοψηφία των 4/5 του 
συνόλου των μελών του Δ.Σ. Σε περίπτωση ισοψηφί- 
ας υπερισχύει η ψήφος του Προέδρου η σε περίπτωση 
απουσίας του, του Αντιπροέδρου. 

10) Σε κάθε συνεδρίαση του Δ.Σ. τηρούνται από τον 
Γραμματέα πρακτικά, στα οποία καταχωρίζονται οι 
αποφάσεις πού λαμβάνονται, καθώς και οι απόψεις των 
μειοψηφούντων μελών. Τά πρακτικά υπογράφονται από 
όλα τα παρόντα μέλη του Δ.Σ. 

Αρθρο 4 

Πόροι του Ιδρύματος και Διάθεσή τους 

α. Πόροι του Ιδρύματος είναι: 

1) Επιχορηγήσεις της Ιερός Μητροπόλεως Πέτρας και 
Χερρονήσου, I. Μονών, Ενοριών και προαιρετικές εισφο¬ 
ρές Ν.Π.Δ.Δ. η Ν.Π.Ι.Δ. καθώς και φυσικών προσώπων. 

2) Καταθέσεις και τόκοι του Ιδρύματος και πρόσοδοι 
από την αξιοποίηση περιουσίας του. 

3) Πρόσοδοι από την πραγματοποίηση λαχειοφόρων 
αγορών και εράνων, πού διενεργούνται νόμιμα. 

4) Προαιρετικές εισφορές σε είδος η σε χρήμα φίλων 
του Ιδρύματος. 

5) Δωρεές εν ζωή η αιτία θανάτου, κληρονομιές, κλη¬ 
ροδοτήματα και κληροδοσίες κινητών και ακινήτων φυ¬ 
σικών η νομικών προσώπων. 

6) Κρατικές επιχορηγήσεις, κοινοτικές επιχορηγήσεις, 
επιχορηγήσεις της Περιφέρειας Κρήτης και Τοπικής Αυ¬ 
τοδιοίκησης, Οργανισμών η άλλων νομικών προσώπων 
δημοσίου η ιδιωτικού δικαίου. 

7) Κάθε νόμιμο έσοδο από τις δραστηριότητες πού 
πραγματοποιούνται για την πραγμάτωση των σκοπών 
του Ιδρύματος. 

β. Οι ανωτέρω πόροι του Ιδρύματος, κατόπιν αποφά- 
σεως του Δ.Σ., διατίθενται για: 

1) Τή διατροφή, διαμονή και περίθαλψη των ωφελού¬ 
μενων από το Ίδρυμα. 

2) Την αντιμετώπιση των δαπανών συντήρησης των εν 
γένει εγκαταστάσεων και των τρεχουσών δαπανών για 
τή διοίκηση και τή λειτουργία του Ιδρύματος. 

3) Την προμήθεια του απαιτούμενου εξοπλισμού και 
αναλωσίμων ειδών για την κάλυψη των σχετικών ανα¬ 
γκών. 

4) Την πληρωμή των αποδοχών του τυχόν υπηρετού- 
ντος εμμίσθου η έκτακτου προσωπικού, σύμφωνα με τις 
διατάξεις της κειμένης νομοθεσίας. 

5) Την κάλυψη της δαπάνης για τή διοργάνωση δια¬ 
φόρων εκδηλώσεων του Ιδρύματος. 

6) Την κάλυψη κάθε άλλης δαπάνης, πού προβλέπεται 
στον εγκεκριμένο προϋπολογισμό και αποσκοπεί στην 
επίτευξη των σκοπών του Ιδρύματος. 

γ. Οι εισπράξεις των πόρων του Ιδρύματος θα γίνονται 
με διπλότυπα εισπράξεων και οι πληρωμές με εντάλματα 
πληρωμών, στα οποία θα επισυνάπτονται τα σχετικά 

δικαιολογητικά της δαπάνης. Τά γραμμάτια εισπράξεως 
και τα εντάλματα πληρωμών θα θεωρούνται από την 
I. Μητρόπολη Πέτρας και Χερρονήσου. 

δ. Τα έσοδα από τις ανωτέρω πηγές κατατίθενται σε 
οποιαδήποτε Ελληνική Τράπεζα. Με απόφαση της Δ.Σ. θα 
καθορίζεται το ύψος χρηματικού ποσού, το όποιο δεν θα 
είναι κατατεθειμένο σε τράπεζα και θα το διαχειρίζεται 
ο ταμίας για την αντιμετώπιση εκτάκτων αναγκών. 

Άρθρο 5 

Αρμοδιότητες του Διοικητικού Συμβουλίου 

Το Δ.Σ. του Ιδρύματος έχει τις ακόλουθες αρμοδιό¬ 
τητες: 

α. Το Δ.Σ. διοικεί τοΊδρυμα. Αποφασίζει για κάθε θέμα 
που αφορά στην οργάνωση, λειτουργία, διαχείριση, κα¬ 
θώς και κάθε ενέργεια πού σχετίζεται με την εκπλήρωση 
των σκοπών του Ιδρύματος. 

β. Μεριμνά και εποπτεύει για την ορθή, ομαλή και 
απρόσκοπτη λειτουργία του Ιδρύματος, σύμφωνα με 
τον παρόντα κανονισμό. 

γ. Καταρτίζει και εγκρίνει κανόνες ορθής λειτουργικής 
δεοντολογίας, βάσει της αμοιβαιότητας, σεβασμού και 
αγάπης του έμψυχου δυναμικού του Ιδρύματος, δηλαδή 
των μελών, του προσωπικού, του Δ.Σ. και του κοινωνικού 
συνόλου. 

δ. Αποφασίζει για κάθε θέμα πού αφορά στην δημι¬ 
ουργία κτιριακής υποδομής, στην οργάνωση, διοίκηση, 
λειτουργία, διαχείριση και αξιοποίηση εν γένει των πε¬ 
ριουσιακών στοιχείων και εσόδων, τή χρηστή διαχείριση 
των πόρων του Ιδρύματος, καθώς και για κάθε ενέργεια 
πού σχετίζεται με την εκπλήρωση των σκοπών αυτού. 

ε. Συνεργάζεται εκτός των παραπάνω αναφερομένων 
εκκλησιαστικών ιδρυμάτων και πνευματικών κέντρων των 
ενοριών της Ιεράς Μητροπόλεως Πέτρας και Χερρονή¬ 
σου και με πολιτιστικούς, επιστημονικούς, φιλανθρωπι¬ 
κούς και άλλους συλλόγους, την Περιφέρεια Κρήτης και 
την Περιφερειακή Ενότητα Λασιθίου, τούς παραγωγικούς 
και τοπικούς φορείς και εν γένει τις αρμόδιες κρατικές 
υπηρεσίες για την προαγωγή και επίτευξη των σκοπών 
του Ιδρύματος. Μεριμνά για την ορθή, ομαλή και απρό¬ 
σκοπτη λειτουργία του Ιδρύματος. 

δ. Καταρτίζει τον ετήσιο προϋπολογισμό και απολογι¬ 
σμό του Ιδρύματος και υποβάλλει αυτούς πρός έγκριση 
στο Μητροπολιτικό Συμβούλιο. 

ε. Καθορίζει τις αναγκαίες για την εύρυθμη λειτουργία 
του Ιδρύματος θέσεις του προσωπικού και αποφασίζει 
για την πρόσληψη και απόλυσή του, για τα καθήκοντα, 
τις αρμοδιότητες και τις αποδοχές του, καθώς και για 
λοιπά συναφή ζητήματα, σύμφωνα πάντα με τις διατάξεις 
της κειμένης νομοθεσίας. 

στ. Αποφασίζει για την αποδοχή η την αποποίηση 
δωρεών κληρονομιών και κληροδοσιών καθώς και για 
την ανακήρυξη δωρητών και ευεργετών του Ιδρύματος. 

ζ. Αποφασίζει για τή διοργάνωση διαφόρων εκδηλώ¬ 
σεων, πού πραγματοποιούνται εντός η και εκτός του 
χώρου του Ιδρύματος σύμφωνα με τούς σκοπούς αυτού. 

η. Αποφασίζει για τή σύσταση γραφείων, την έναρξη 
προγραμμάτων και την εκκίνηση δράσεων, προκειμένου 
να εξυπηρετηθούν οι σκοποί συστάσεως του Ιδρύματος, 
ακόμα και άν δεν ορίζονται ρητά στο άρθρο 2 του πα¬ 
ρόντος κανονισμού. 

θ. Τηρεί τα απαιτούμενα διοικητικά και διαχειριστικά 
βιβλία, τα οποία αναφέρονται λεπτομερώς στο άρθρο 
11 του παρόντος Κανονισμού. 


Αρθρο 6 

Αρμοδιότητες του Προέδρου 

α. Ο Πρόεδρος του Δ.Σ. του Ιδρύματος: 

1) Εκπροσωπεί το Ιδρυμα ενώπιον κάθε αρχής, διοι¬ 
κητικής και εκκλησιαστικής, ενώπιον των δικαστηρίων, 
τραπεζών και οργανισμών, καθώς και στίς σχέσεις του 
με τρίτους (νομικά η φυσικά πρόσωπα). 

2) Συγκαλεί το Δ.Σ., τακτικώς και εκτάκτως, κηρύσσει 
την έναρξη και λήξη των συνεδριάσεών του και διευθύνει 
τις συζητήσεις. 

3) Καταρτίζει βοηθούμενος από το Γραμματέα την 
ημερησία διάταξη με τα πρός συζήτηση θέματα στο Δ.Σ. 

4) Εντέλλεται για την πληρωμή οποιοσδήποτε δαπά¬ 
νης, η οποία αναγράφεται στον εγκεκριμένο προϋπο¬ 
λογισμό, υπογράφει κάθε έγγραφο του Δ.Σ. και εκτελεί 
τις αποφάσεις του. 

β. Τις αρμοδιότητες του Προέδρου ασκεί και ο Αντιπρόε¬ 
δρος σε περίπτωση απουσίας η κωλύματος του Προέδρου. 

Αρθρο 7 

Καθήκοντα Γ ραμματέα 

Ο Γραμματέας του Ιδρύματος μεριμνά για τα παρακάτω: 
α. Συνυπογράφει μαζί με τον Πρόεδρο κάθε έγγραφο, 
β. Τηρεί βιβλίο πρωτοκόλλου εισερχομένων και εξερ- 
χομένων εγγράφων του Ιδρύματος. 

γ. Επιμελείται τή σύνταξη των πρακτικών του Δ.Σ. και 
επιτηρεί την διεκπεραίωση της αλληλογραφίας 
δ. Φυλάσσει με προσωπική του ευθύνη τα έγγραφα, 
τα βιβλία και την σφραγίδα του Ιδρύματος. 

Αρθρο 8 

Καθήκοντα Ταμία 

Ο Ταμίας υποβοηθούμενος από άτομο (εθελοντή η μή) 
πού διαθέτει λογιστικές γνώσεις: 

α. Ενεργεί εισπράξεις εν γένει πού αφορούν το Ίδρυ¬ 
μα, εκδίδοντας διπλότυπες αριθμημένες αποδείξεις, τις 
οποίες υπογράφει ο ίδιος. 

β. Ενεργεί κάθε είδους πληρωμές βάσει νομίμως εκδι- 
δομένων ενταλμάτων. 

γ. Τηρεί τα διαχειριστικά βιβλία και στοιχεία του Ιδρύ¬ 
ματος, τα προβλεπόμενα στο άρθρο 11 του παρόντος. 

δ. Καταθέτει σε τραπεζικό λογαριασμό στο όνομα του 
Ιδρύματος, τα εισπραττόμενα έσοδα του Ιδρύματος και 
μπορεί να παρακρατεί από αυτά ποσό πού καθορίζεται 
από το Δ.Σ., για την αντιμετώπιση τρεχουσών και εκτά¬ 
κτων αναγκών του Ιδρύματος. 

ε. Προβαίνει σε αναλήψεις καταθέσεων κατόπιν εγ¬ 
γράφου εντολής του Προέδρου η του νομίμου ανα¬ 
πληρωτή του. 

στ. Επιμελείται την κατάρτιση του σχεδίου για τον 
προϋπολογισμό, απολογισμό και ισολογισμό του Ιδρύ¬ 
ματος, τα οποία υποβάλλει πρός το Δ.Σ. για έγκριση. 

Αρθρο 9 

Προσωπικό του Ιδρύματος 

α. Το προσωπικό του Ιδρύματος διακρίνεται σε εθελοντι¬ 
κό (άνευ αμοιβής) και έμμισθο πλήρους ημερήσιας απασχό¬ 
λησης με μετάταξη η με απόσπαση από άλλη Υπηρεσία. 

Το έμμισθο προσωπικό προσλαμβάνεται και απολύεται 
από το Δ.Σ., σύμφωνα με τις διατάξεις της κειμένης νομο¬ 
θεσίας και μετά από συνέντευξη ενώπιον της ολομέλειας 
του Δ.Σ. Οι προσλήψεις προσωπικού γίνονται σύμφωνα 
με τις ανάγκες για εύρυθμη λειτουργία του Ιδρύματος. 

Προϊστάμενος του προσωπικού είναι ο Διευθυντής του 
Ιδρύματος, οποίος πρέπει τουλάχιστον να είναι κάτοχος 
πτυχίου Θεολογικής η άλλης ανώτατης σχολής, κληρικός 
η λαϊκός και ο οποίος διορίζεται με τριετή θητεία. Η 
θητεία του Διευθυντή ανανεώνεται κατά την κρίση του 
Δ.Σ. του Ιδρύματος. 

β. Ο Διευθυντής έχει την μέριμνα για την εκτέλεση 
των αποφάσεων του Δ.Σ., που αφορούν στην οργάνωση 
και λειτουργία του Ιδρύματος, τη διοίκηση του προ¬ 
σωπικού και την τήρηση των διατάξεων του παρόντος 
κανονισμού, καθώς και του κανονισμού δεοντολογίας, 
πού θα ορισθεί από το Δ.Σ. Επιμελείται τις πάσης (ρύ¬ 
σεως προμήθειες του Ιδρύματος, εποπτεύει και ελέγχει 
το προσωπικό, σε ότι αφορά στην εκτέλεση των κα¬ 
θηκόντων του και εισηγείται στο Δ.Σ. για την αποδοχή 
η απόρριψη αιτήσεων ενίσχυσης η παροχής βοήθειας/ 
υπηρεσίας από το Ίδρυμα. 

Άρθρο 10 

Προϋπολογισμός - Απολογισμός 

1. Το οικονομικό έτος αρχίζει την 1η Ιανουάριου και 
λήγει την 31η Δεκεμβρίου του ιδίου έτους. 

2. Ο προϋπολογισμός ψηφίζεται από το Δ.Σ. το αργότε¬ 
ρο μέσα στο μήνα Νοέμβριο και υποβάλλεται για έγκριση 
στο Μητροπολιτικό Συμβούλιο της Ιερός Μητρόπολης 
Πέτρας και Χερρονήσου. 

3. Μεταγενέστερες τροποποιήσεις του προϋπολογι¬ 
σμού επιτρέπονται. 

4. Ειδικότερα, μέσα στο δεύτερο δεκαπενθήμερο του 
μηνός Ιανουάριου συντάσσεται ο απολογισμός των 
πραγματοποιηθέντων εσόδων και εξόδων του προηγού¬ 
μενου οικονομικού έτους, ο οποίος υποβάλλεται από τον 
Ταμία το πρώτο δεκαπενθήμερο του μηνός Φεβρουάρι¬ 
ου στο Δ.Σ. για έγκριση. Ο απολογισμός αναγράφει σε 
ιδιαίτερη στήλη: 

α) Τα προϋπολογισθέντα έσοδα και έξοδα, 
β) Τά πραγματοποιηθέντα έσοδα και έξοδα, 
γ) Τις διαφορές μεταξύ τους, 
δ) Το ταμειακό υπόλοιπο πού προκύπτει. 

5. Με τον απολογισμό συντάσσεται γενικός ισολογι¬ 
σμός, στον οποίο αναγράφονται αναλυτικά τα ενεργη¬ 
τικά και παθητικά περιουσιακά στοιχεία του Ιδρύματος 
πού υπάρχουν στις 31 Δεκεμβρίου κάθε έτους. 

6. Ο απολογισμός και ο γενικός ισολογισμός υποβάλ¬ 
λονται μέσα στο α' δεκαπενθήμερο του μηνός Φεβρου¬ 
άριου στο Μητροπολιτικό Συμβούλιο της Ιερός Μητρο- 
πόλεως Πέτρας και Χερρονήσου για έγκριση. 

Άρθρο 11 

Τηρούμενα Βιβλία και Στοιχεία 

Το Ίδρυμα, με μέριμνα του Γραμματέα και του Ταμεία 
του Δ.Σ., τηρεί τα αναγκαία βιβλία και στοιχεία, θεωρη¬ 
μένα για κάθε νόμιμη χρήση υπό του προέδρου του Δ.Σ. 
Συγκεκριμένα τηρεί: 
α. Βιβλίο Πρωτοκόλλου, 

β. Βιβλίο πρακτικών των συνεδριάσεων του Δ.Σ., 
γ. Ημερολόγιο εισερχομένων και εξερχομένων στο 
Ίδρυμα εγγράφων, 

δ. Βιβλίο Ταμείου και διπλότυπα γραμμάτια εισπράξεων 
και εντάλματα πληρωμών, 

ε. Βιβλίο Μητρώου Προσωπικού, τηρούμενο κατά κα¬ 
τηγορία απασχολουμένων στο Ίδρυμα, 
ζ. Βιβλίο υλικού, στο οποίο καταγράφεται η κινητή 
περιουσία του Ιδρύματος, 


η. Βιβλίο δωρεών και δωρητών (γιά δωρεές σε χρήμα) 
και τέλος 

θ. Τυχόν άλλα βιβλία και φάκελοι πού θα κριθούν απα¬ 
ραίτητα από το Δ.Σ. 

Άρθρο 12 

Δωρητές - Ευεργέτες 

α. Το Δ.Σ. του Ιδρύματος μπορεί να ανακηρύσσει δω¬ 
ρητές και ευεργέτες φυσικά η νομικά πρόσωπα είτε 
αυτά βρίσκονται εν ζωή είτε μετά θάνατον. Η ανακήρυξη 
δωρητών και ευεργετών επαφίεται στην δικαιοκρισία 
του Δ.Σ. 

β. Δωρητές μπορούν να ανακηρύσσονται από το Δ.Σ. 
και πρόσωπα πού προσέφεραν στο Ίδρυμα εξαιρετικές 
υπηρεσίες. 

Άρθρο 13 

Ισχύς - Τροποποίηση του Κανονισμού 

α. Ο Κανονισμός αυτός θα ψηφισθεί από το Μητροπο- 
λιτικό Συμβούλιο, θα εγκριθεί από την Ιερά Επαρχιακή 
Σύνοδος της Εκκλησίας Κρήτης και η ισχύς του αρχίζει 
από την καταχώρισή του στην Εφημερίδα της Κυβερ- 
νήσεως και στο περιοδικό «Απόστολος Τίτος», Επίσημο 
Δελτίο της Εκκλησίας Κρήτης. 

β. Ο παρόν Κανονισμός λειτουργίας, Διοικήσεως και 
Διαχειρίσεως τροποποιείται για την καλύτερη αντιμε¬ 
τώπιση των αναγκών του Ιδρύματος με απόφαση των 
τεσσάρων πέμπτων (4/5) των μελών του Δ.Σ. Κάθε τρο¬ 
ποποίηση πρέπει να εγκριθεί από το Μητροπολιτικό 
Συμβούλιο της I. Μητροπόλεως Πέτρας και Χερρονήσου 
καθώς και από την I. Επαρχιακή Σύνοδο της Εκκλησίας 
Κρήτης και ισχύει από την δημοσίευσή της στο Φύλλο 
Εφημερίδος της Κυβερνήσεως και στο περιοδικό «Από¬ 
στολος Τίτος», Επίσημο Δελτίο της Εκκλησίας Κρήτης. 

Άρθρο 14 

Διάλυση του Ιδρύματος 

Το Ίδρυμα διαλύεται, όταν και όπως ο Νόμος ορίζει, 
με πρόταση του Μητροπολίτη Πέτρας και Χερρονήσου, 
μετά από παμψηφεί απόφαση του Δ.Σ. του Ιδρύματος 
και έγκρισή του από το Μητροπολιτικό Συμβούλιο. Στην 
περίπτωση αυτή η περιουσία του διαλυθέντος η κα- 
ταργούμενου Ιδρύματος, κινητή και ακίνητη, καθώς και 
κάθε δικαίωμα η αξίωση αυτού, περιέρχεται στην Ιερά 
Μητρόπολη Πέτρας και Χερρονήσου, η οποία οφείλει 
να διαχειρίζεται και να διαθέτει αυτήν για την επιδίωξη 
συναφών η και άλλων φιλανθρωπικών σκοπών. 

Άρθρο 15 
Τ ελικό 

Κάθε θέμα πού δεν προβλέπεται από τις διατάξεις 
του παρόντος Κανονισμού, αλλά βασίζεται σε αυτές και 
δεν τις αντιβαίνει ρυθμίζεται με χωριστή απόφαση του 
Διοικητικού Συμβουλίου, η οποία πρέπει να είναι πάντοτε 
σύμφωνη με τους Ιερούς Κανόνες της Ορθόδοξης Εκ¬ 
κλησίας της Ελλάδος, τις διατάξεις και τούς νόμους πού 
διέπουν την εν Κρήτη Ορθόδοξη Εκκλησία, το Σύνταγμα 
και τούς Νόμους της Ελληνικής Πολιτείας». 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Ηράκλειο, 10 Ιανουάριου 2013 

Ο Πρόεδρος 
| Ο Κρήτης ΕΙΡΗΝΑΙΟΣ 

